**A d a t k e z e l é s i t á j é k o z t a t ó**

**é s**

**h o z z á j á r u l ó n y i l a t k o z a t**

**1.** **Az adatkezelőnek és képviselőjének neve és elérhetőségei**:

- Név: Magyar Kereskedelmi és Iparkamara

- Székhely: 1054 Budapest, Szabadság tér 7.

- Nyilvántartási szám: 01-03-0000006

- A bejegyző bíróság megnevezése: Fővárosi Törvényszék

- Képviseli: Dr. Parragh László - elnök; Dunai Péter - főtitkár

- Adószám: 18068265-2-41

- Telefonszám: +36-1-474-5100

- E-mail: mkik@mkik.hu

**2.** **Az adatvédelmi tisztviselő elérhetőségei:**

- Név: dr. Tóta Krisztián - jogtanácsos

- Telefonszám: +36-1-474-5194

- E-mail: dpo@mkik.hu

**3. A személyes adatok kezelésének célja:**

Az MKIK viszonylati tagozatai, mint kamarai munkacsoportok feladatai Magyarország külgazdasági kapcsolatainak fejlesztése, a magyar vállalkozások külkereskedelmi kapcsolatainak előmozdítása, az export és a gazdasági együttműködés ösztönzése, kapcsolattartás a partnerország országos és területi kereskedelmi és iparkamaráival, valamint a partnerországban működő magyar külképviselettel és kereskedelemfejlesztési intézményekkel.

Az MKIK a következő viszonylati tagozatokat működteti: Afrika Tagozat, Közel-Kelet és Észak-Afrika Tagozat, Magyar-Kazah Tagozat, Magyar-Kínai Tagozat, Magyar-Mongol Tagozat, Magyar-Német Tagozat, Magyar-Orosz Tagozat, Magyar-Török Tagozat, valamint Nyugat-balkáni Tagozat.

Az MKIK viszonylati tagozatai a tagjaiknak a következő szolgáltatásokat nyújtják: tájékoztató jellegű rendezvények szervezése; üzletember-találkozók szervezése; vásár-, kiállítás látogatással egybekötött üzleti delegációk szervezése; havonta elektronikus hírlevél küldése; gazdasági, üzleti, vásárokkal kapcsolatos információk; valamint üzleti partnerkeresések közvetítése.

Mindezekkel összefüggésben, a tagozati taggal történő kapcsolattartás megteremtése és biztosítása érdekében szükséges a kapcsolattartói személyes adatok kezelése.

1. **A kezelt személyes adatok:**

A kezelt személyes adatok a következők: a kapcsolattartó neve, beosztása, e-mail címe, telefonszáma, mobilszáma.

1. **Az adatkezelés jogalapja:**

Az MKIK kapcsolatot tart a külföldi gazdasági kamarák országos szervezeteivel és gazdasági jellegű nemzetközi szervezetekkel [a gazdasági kamarákról szóló 1999. évi CXXI. törvény (a továbbiakban: Gktv.) 12. § (1) bekezdés b) pont].

Az MKIK összehangolja a gazdasági kamarák külföldön végzett vagy külföldre irányuló, továbbá a külföldiek számára belföldön végzett gazdasági tájékoztató és propagandamunkáját [Gktv. 12. § (1) bekezdés c) pont].

Az MKIK közreműködik a külkereskedelem fejlesztésében, részt vesz a külkereskedelem fellendítését elősegítő gazdálkodó szervezetek rendszerének kialakításában és működtetésében [Gktv. 12. § (1) bekezdés j) pont].

A Gktv. a gazdasági kamarák számára - a gazdaság fejlesztésével összefüggésben - biztosítja a lehetőséget, hogy a külgazdaság feltételrendszerének javítása érdekében közreműködjenek a kereskedelemfejlesztéssel, a külföldön végzett vagy külföldre irányuló, továbbá a külföldiek számára belföldön végzett gazdasági tájékoztató és propagandamunkában, a gazdálkodó szervezetek ez irányú tevékenységét összehangolják, ennek keretében vásárokat, kiállításokat, konferenciákat és más rendezvényeket szervezzenek [Gktv. 9/A. § (1) bekezdés a) pont].

a)

Az Európai Parlament és a Tanács (EU) 2016/679. számú (2016. április 27.), a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló rendelete (általános adatvédelmi rendelet; a továbbiakban: GDPR) 6. cikk (1) bekezdés f) pontja értelmében a személyes adatok kezelése jogszerű, ha az adatkezelés az adatkezelő jogos érdekeinek érvényesítéséhez szükséges.

Az MKIK-nak az előbbiek szerinti, közérdekű feladatai végrehajtása érdekében létrehozott tagozata tevékenységének megfelelő módon történő végzéséhez szükséges, és a tagozati partnerrel közös jogos érdeke a kapcsolattartói adatok kezelése, mivel azok szükségesek a tagozati tagot érintő kapcsolattartáshoz.

A kapcsolattartónak csak a feltétlenül szükséges adatait kezeli az MKIK, így a kapcsolattartó alapvető jogai és szabadságai az adatkezeléssel nem sérülnek, és nem élveznek elsőbbséget az MKIK és a tagozati tag jogos érdekeivel szemben.

b)

Továbbá, az elektronikus hírlevelek, tájékoztatások, értesítések küldésének biztosításával kapcsolatosan az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény 14. § (1) bekezdés b) pontjában, (2) bekezdésében és (5) bekezdésében foglaltakra figyelemmel, a GDPR 6. cikk (1) bekezdés a) pontja értelmében a személyes adatok kezelése jogszerű, ha az érintett hozzájárulását adta a személyes adatainak egy vagy több konkrét célból történő kezeléséhez.

Az érintett jogosult arra, hogy a hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét [GDPR 7. cikk (3) bekezdés a) pont].

1. **A személyes adatok kezelésének címzettjei:**

Az MKIK Nemzetközi Igazgatóságának vezetői, valamint munkatársai a feladataik elvégzéséhez szükséges mértékben, valamint az MKIK Főtitkársága, Gazdasági Igazgatósága és a Tagozat Elnöksége.

1. **A személyes adatok kezelésének időtartama:**

Az MKIK a személyes adatokat a tagozati tagság fizetési kötelezettségek elmaradása miatti, vagy kizárás tárgyában hozott határozaton alapuló megszűnéséig, vagy a kapcsolattartó személyének megváltozásáról szóló értesítés megtörténtéig kezeli.

1. **Az érintett jogai:**

Az érintett a GDPR-ban foglaltak szerint kérelmezheti az adatkezelőtől a rá vonatkozó személyes adatokhoz való hozzáférést (GDPR 15. cikk), azok helyesbítését (GDPR 16. cikk), törlését (GDPR 17. cikk), kezelésüknek korlátozását (GDPR 18. cikk), megilleti a tiltakozáshoz való jog (GDPR 21. cikk), továbbá az adathordozhatósághoz való jog (GDPR 20. cikk).

1. **A panasz benyújtásának joga:**

Az érintett a személyes adatainak kezelésével kapcsolatban bekövetkezett jogsérelem, esetén a felügyeleti hatóságnál panaszt nyújthat be.

A felügyeleti hatóság neve és elérhetőségei:

* Név: Nemzeti Adatvédelmi- és Információszabadság Hatóság
* Székhely: 1125 Budapest, Szilágyi Erzsébet fasor 22/C.
* Telefon: +36-1-391-1400
* E-mail: ugyfelszolgalat@naih.hu

A panasztételhez való jog sérelme nélkül az érintett a jogainak megsértése esetén bírósághoz fordulhat. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható.

1. **Az adatszolgáltatás elmaradásának jogkövetkezményei:**

Az adatszolgáltatás elmaradásának lehetséges jogkövetkezménye az MKIK és a tagozati tag közötti kapcsolattartás megnehezülése.

1. **Adattovábbítás harmadik országba vagy nemzetközi szervezet részére:**

A kapcsolattartó személyes adatainak továbbítása harmadik országba vagy nemzetközi szervezet részére nem merül fel.